Man sterf ná val van berg‘n Helikopter soek na die man. Foto: Netcare 911 ŉ Man is Saterdag dood nadat hy van ŉ 100 meter hoë krans naby Nelspruit geval het. Chris Botha, woordvoerder van Netcare 911, het gesê die voorval het omstreeks 16:45 by die Drie Rondawels plaasgevind. “Die polisie stel ondersoek in oor wat presies gebeur het,” het Botha gesê. Die polisie en nooddienste is na die toneel ontbied. “ŉ Lugsoektog is gedoen en die man se liggaam is by die voet van die berg aangetref. Daar kon ongelukkig niks vir hom gedoen word nie, en hy is op die toneel dood verklaar.” Die man se identiteit en ouderdom was nie dadelik beskikbaar nie. Opvolg: Krugersdorp-man val na sy dood by Drie Rondawels